Monika Ciganova

Monika Ciganova (; dzimusi  Kohtla-Jervē) ir Igaunijas starptautiskā meistare šahā (1991).

 Biogrāfija 
Šahu iemācījusies spēlēt vienpadsmit gadu vecumā. Trīs reizes uzvarējusi Igaunijas junioru šaha čempionātos (1984, 1985, 1987). 1987. gadā beigusi Tallinas sporta internātskolu. No 1987. gada līdz 1991. gadam studējusi Tallinas tehnoloģiju universitātē. Divas reizes piedalījusies PSRS sieviešu šaha čempionāta finālā (1990, 1991). 1991. gadā Azovā Igaunijas izlases sastāvā izcīnījusi bronzas medaļu PSRS sieviešu komandu šaha čempionātā, parādot labāko rezultātu pie rezerves galdiņa.OlimpBase :: 2nd Soviet Women's Team Chess Championship, Azov 1991,  Estonian SSR Igaunijas sieviešu šaha čempionātos izcīnījusi 9 zelta (1994, 1995, 1997, 1999, 2001, 2004, 2005, 2007, 2008), 6 sudraba (1990, 1992, 1996, 2003, 2014, 2015Estonian Women Chess Championship 2015) un 3 bronzas medaļas (1998, 2006, 2024Estonian Women's Chess Championship 2024). Sešas reizes uzvarējusi Igaunijas sieviešu šaha čempionātos ātrajā šahā.

Pārstāvējusi Igaunijas komandu lielākajos komandu šaha turnīros:
 Pasaules šaha olimpiādēs piedalījusies 9 reizes (1992-1994, 1998-2000, 2006-2008, 2012-2016);OlimpBase :: Women's Chess Olympiads :: Monika Tsõganova
 Eiropas komandu šaha čempionātos piedalījusies 2 reizes (1992, 2007).OlimpBase :: European Women's Team Chess Championship :: Monika Tsõganova

Kopš 1991. gada strādājusi par šaha treneri Tallinas šaha skolā un Paula Keresa šaha namā (1991–2003), Kaido Kilaotsa  šaha skolā (2005–09), šaha akadēmijā Vabaettur (no 2009. gada). FIDE trenere kopš 2005. gada. Trīs bērnu māte.TSÕGANOVA, MONIKA

 Atsauces 

 Ārējās saites 

Kategorija:1969. gadā dzimušie
Kategorija:Austrumviru apriņķī dzimušie
Kategorija:Igaunijas šahisti
Kategorija:PSRS šahisti
Kategorija:Šaha treneri